Nedá sa presne povedať, ktorá metóda sušenia je najlepšia, pretože každá má svoje plusy i mínusy. Sušenie mrazom je výborné z pohľadu najväčšieho zachovania živín. Je to však nepochybne jedna z najdrahších metód sušenia, pre potrebu špecializovaného zariadenia (lyofilizátora). Sušenie v rúre a v sušičke je jednoduchšie aj menej finančne náročné, no pôsobením vysokého tepla sa môžu živiny z ovocia vytratiť. Sušenie na slnku je tiež veľmi jednoduché, no jeho nevýhodou je, že v ovocí môže ostať hmyz. Vyhnúť sa tomu môžete pasterizáciou, ale vďaka nej prídete tiež o množstvo vitamínov. Pri tejto metóde sušenia je navyše podmienkou úspechu slnečné, horúce počasie.\r